AEL Limassol

thumbnail|right|200px|AEL Limassol

**AEL Limassol** (KWA Kigiriki: Αθλητική Ένωση Λεμεσού) ni klabu ya mpira wa miguu inayopatikana Limassol, Kupro. Ilianzishwa tarehe 4 Oktoba 1930.  Ni miongoni mwa timu maarufu zaidi nchini Cyprus. Klabu ilicheza mechi yake ya kwanza mwezi Januari 1931 dhidi ya PSK na kushinda magoli 6–1. AEL imeshinda mataji 6 ya ligi, vikombe 7, na Kombe la ubingwa.  Wanacheza mechi zao za nyumbani kwenye Uwanja wa Tsirio, ambao una uwezo wa viti 13,331.  Katika mashindano ya Ulaya, mafanikio bora ya klabu yalikuwa kufikia hatua ya makundi ya Ligi ya Ulaya ya UEFA katika msimu wa 2012/13. Mdhamini wa klabu ni Meridian Sport.

## Historia 
Rais wa kwanza wa klabu alikuwa Stavros Pitas. AEL ilishinda ubingwa wake wa kwanza wa kitaifa mwaka 1934, ingawa haukutambulika rasmi kama taji.   Mwaka huo, AEL ikawa moja ya wanachama waanzilishi wa  ligi daraja  la kwanza la Cyprus  kwa msimu wa 1934-35, mashindano rasmi  ya kwanza  nchini Cyprus

AEL Limassol ilisherehekea taji lake la kwanza rasmi mwaka 1941, ikiifunga APOEL 4-3 katika mechi ya mchujo ya ubingwa ya mikondo miwili. Mara ya pili klabu ilishinda taji ilikuwa mwaka 1953, na baadaye ikawa bingwa mara mbili zaidi mwaka 1955 na 1956.

Baada ya kushinda taji lao kuu la mwisho mwaka 1989, walipowafunga wapinzani wa jiji Aris Limassol 3-2 baada ya muda wa ziada kwenye fainali ya kombe la cyprus, klabu ilishinda mataji mwaka 2012 na kuendelea na mafanikio yake. 

Mwaka 2011, kufuatia kuvunjika moyo baada ya kumaliza katika nafasi ya saba msimu uliopita, AEL ilimwajiri Pambos Christodoulou, aliyekuwa na sifa ya "kuokoa timu za kawaida kutokana na kushushwa daraja," kuanza kujenga upya klabu.  Chini ya uongozi wake, AEL Limassol ilishinda taji la ligi kuu ya Cyprus tarehe 5 Mei 2012, kwa mara ya kwanza tangu 1968, ikimaliza ukame wa miaka 44 katika kilele cha ligi daraja la kwanza ya Cyprus 

Christodoulou alikuwa na msimu wa kwanza wenye mafanikio akiongoza AEL, kwa timu kubaki bila kufungwa na bila kuruhusu bao katika mechi tano za kwanza. AEL ilimaliza  katika nafasi ya juu ya jedwali katika awamu ya pili ya mashindano, ikishinda taji ikiwa imebakiwa na mchezo mmoja na kuruhusu mabao tisa pekee. Baada ya kushinda ubingwa, mashabiki walimpa jina la utani *Pamburinho*, wakichanganya jina lake na meneja anayeheshimiwa, José Mourinho.

AEL ilipokea kombe la ubingwa kwenye Uwanja wa Tsirio tarehe 12 Mei 2012, ikifuatiwa na gwaride kwenye basi la wazi kupitia Limassol. Takriban mashabiki 12,000 walijaza uwanja kuhudhuria sherehe na utoaji wa kombe.

Baadaye, klabu ilijikita kwenye fainali ya kombe tarehe 16 Mei dhidi ya Omonia lakini walipoteza 1-0 kwenye fainali. Mwaka uliofuata, AEL ilifikia hatua ya makundi ya mashindano ya UEFA kwa mara ya kwanza, ikimaliza ya mwisho kwenye kundi la Ligi ya Ulaya na alama nne.  

Tarehe 22 Oktoba 2013, kocha wa Kiangola Lito Vidigal alifukuzwa baada ya miezi mitatu tu. Kocha wa Kibulgaria Ivaylo Petev aliteuliwa kama kocha wa AEL tarehe 25 Oktoba, akiwa amewahi kuongoza Ludogorets Razgrad kupanda kwenye daraja la juu, na kushinda mataji mawili ya ligi, kombe la Bulgaria, na kombe la ubingwa la Bulgaria. Petev alisaini mkataba hadi mwisho wa msimu wa 2014-15.

Mwisho wa msimu wa 2013-14, AEL ilimaliza ya kwanza kwenye awamu ya awali ya mashindano. Katika mechi ya ubingwa dhidi ya APOEL tarehe 17 Mei 2014, AEL ilihitaji sare tu kutwaa taji lake la pili katika miaka mitatu. Mechi hiyo ilivunjwa (0-0) baada ya dakika 52 kutokana na tukio la fataki lililosababishwa na mashabiki wa AEL. Mechi ilichezwa tena bila mashabiki kwenye uwanja usio wa nyumbani tarehe 31 Mei 2014, na APOEL walishinda taji 1-0, kutokana na goli la Silishan Sheridan. Tarehe 6 Juni 2014, Kamati ya Nidhamu ya shirikisho la soka la Cyprus ilibatilisha uamuzi wa Baraza la Shirikisho la Soka la Cyprus wa kurudia mechi ya Mei 17, ikiwapa APOEL ushindi kwa alama 0-3.

## Tuzo 
* **Ligi ya kwanza ya Cyprus** (6): 1940/41, 1952/53, 1954/55, 1955/56, 1967/68, 2011/12.
* **Kombe la Cyprus** (7): 1939, 1940, 1948, 1985, 1987, 1989, 2019.
* **Kombe la Super la Cyprus** (4): 1953, 1968, 1985, 2015.

## AEL katika mashindano ya Uropa 
## Marejeo 
Jamii:Kupro